আবুল মুহাজির দিনার

**আবুল মুহাজির দিনার** ( ) ছিলেন উমাইয়া খিলাফতের অধীনে ইফ্রিকিয়ার একজন গভর্নর, যিনি মুসলিমদের মাগরেব বিজয়ে নেতৃত্ব দিয়েছিলেন। ৬৮৩ সালে সংঘটিত ভাইসেরার যুদ্ধের পর তিনি আলজেরিয়ার তাবুদায় মৃত্যুবরণ করেন।

## জীবনী
দিনারের জীবনী কিছুটা জটিল হয়ে উঠেছে; কারণ উত্তর আফ্রিকায় উমাইয়া বিজয়ের ইতিহাস নিয়ে দুই ভিন্ন ভিন্ন বিবরণ পাওয়া যায়; একটি একাদশ শতাব্দীর আগে রচিত এবং অপরটি এর পরবর্তী সময়ের।

তিনি আরব বা কিবতীয় (মিশরীয় খ্রিস্টান) বংশোদ্ভূত হতে পারেন বলে ধারণা করা হয়। শুরুতে তিনি মাসলামা ইবন মুখাল্লাদের অনুসারী ছিলেন এবং পরবর্তীতে তাকে মাসলামা স্বাধীনতা প্রদান করেন। মাসলামা নবি মুহাম্মদের একজন সাহাবি ছিলেন এবং তাকে প্রথম উমাইয়া খলিফা মুয়াবিয়া মিশর ও ইফ্রিকিয়ার গভর্নর হিসেবে নিয়োগ দেন। তবে ইফ্রিকিয়ার অন্তর্ভুক্তি তখন নামমাত্র ছিল; কারণ সে সময় পর্যন্ত আরবরা সেখানে স্থায়ী শাসন প্রতিষ্ঠার চেষ্টা না করে কেবল সাময়িক অভিযান চালাত।

৬৭৫ খ্রিস্টাব্দে মাসলামা আবুল মুহাজিরকে ইফ্রিকিয়ায় উমাইয়া বাহিনীর আমির বা সেনাপতির পদে নিয়োগ দেন।  এই পদে আগে উকবা ইবনে নাফি ছিলেন, যিনি কুরাইশ গোত্রের একজন সদস্য ছিলেন। মাসলামা তাকে পরামর্শ দেন যে, যেন তিনি সম্মানের সাথে উকবাকে পদচ্যুত করেন; কিন্তু বাস্তবে তা ঘটেনি। বরং উকবাকে শৃঙ্খলাবদ্ধ করে কারাগারে নিক্ষেপ করা হয়। পরে খলিফার নির্দেশে তাকে মুক্তি দেওয়া হয়। যখন উকবা ইফ্রিকিয়া ছেড়ে দামেস্কে ফিরে আসেন, তখন তিনি শপথ করেন যে, তিনি আবুল মুহাজিরের সঙ্গে তিনি তেমনই আচরণ করবেন, যেমনটি তার সঙ্গে করা হয়েছে।
[সংযোগ=https://en.wikipedia.org/wiki/File:Vue_int%C3%A9rieure_de_la_mosqu%C3%A9e_Sidi_Ghanem_%C3%A0_Mila,_Alg%C3%A9rie,_2018.jpg|থাম্ব|[আলজেরিয়া|আলজেরিয়ার মিলার শহরে অবস্থিত সিদি গানেম মসজিদ (আবুল মুহাজির দিনার)।]]
উকবা কৈরবানে একটি সামরিক শিবির স্থাপন করেন। বলা হয়, আবুল মুহাজির সেই শিবির ত্যাগ করেন (কিছু বর্ণনায় ধ্বংস করেন) এবং প্রায় দুই মাইল দূরে একটি নতুন বসতি গড়ে তোলেন। পরবর্তী যুগের ইতিহাস অনুযায়ী, এই নতুন শহরের নাম ছিল তাকরওয়ান (আরবি: تاكروان)। এর আগে ইফ্রিকিয়ার আমিরদের রীতি ছিল প্রতিটি অভিযানের পর মিশরে ফিরে যাওয়া; কিন্তু আবুল মুহাজির দিনারকেই প্রথম আমির হিসেবে ধরা হয়, যিনি স্থায়ীভাবে ইফ্রিকিয়ায় অবস্থান করেন।

প্রায় নয় বছরের শাসনামলে তিনি কী কী অর্জন করেন, তা নিয়ে ইতিহাসবিদদের মধ্যে মতভেদ রয়েছে। নবম শতাব্দীর ইতিহাসে বলা হয় যে, তিনি আলজেরিয়ার মিলা পর্যন্তই অগ্রসর হতে পেরেছিলেন। কিন্তু একাদশ শতাব্দী বা তার পরবর্তী সময়ের বর্ণনায় তাকে তলেমসেন পর্যন্ত বিজয়ী হিসেবে দেখানো হয়েছে।

মুয়াবিয়ার উত্তরসূরি হিসেবে প্রথম ইয়াজিদ খলিফা হলে তিনি পুনরায় উকবাকে তার পূর্বের পদে বহাল করেন। ৬৮২ খ্রিস্টাব্দে উকবা ইফ্রিকিয়ায় ফিরে আসেন এবং সাথে সাথেই তার শপথ পূরণ করেন। আবুল মুহাজির দিনারকে শৃঙ্খলাবদ্ধ করা হয় এবং উকবার প্রতিটি অভিযানে তার সাথে যেতে তাকে বাধ্য করা হয়।

৬৮৩ সালে উকবার বাহিনী আলজেরিয়ার তেহুদা অঞ্চলের নিকটবর্তী এক স্থানে বারবার নেতা কুসাইলার অতর্কিত হামলার শিকার হয়। এই স্থানটি ছিল প্রাচীন রোমান দুর্গ সাবুদেওস। যুদ্ধটি ইতিহাসে ভাইসেরার যুদ্ধ নামে পরিচিত। শত্রুর বিশাল বাহিনী দেখে উকবা নিশ্চিত হন যে, তাঁর শেষ সময় এসে গেছে। তিনি আবুল মুহাজিরকে মুক্ত করে দেন এবং তাকে পূর্ব দিকে ফিরে যেতে বলেন। একইভাবে তিনি অন্যান্য মুসলিম সৈন্যকেও ফিরে যাওয়ার অনুমতি দেন। কিন্তু আবুল মুহাজির ও অন্যান্য সৈন্যরা তা প্রত্যাখ্যান করেন। এমনকি আবুল মুহাজির নিজের বাঁধন খোলার প্রস্তাবও নাকচ করেন, যাতে তিনি পিছু হটার প্রলোভনে না পড়েন। এরপর সবাই ঘোড়া থেকে নেমে তরবারির খাপ ভেঙে ফেলে। খুব শীঘ্রই উকবা ও তাঁর সৈন্যরা কুসায়লার বাহিনীর সাথে এক অসম যুদ্ধে লিপ্ত হয়। এই যুদ্ধে উকবা, আবুল মুহাজির ও তাঁর অধিকাংশ সৈন্য শহীদ হন। তবে মুহাম্মদ ইবন আওস আনসারি ও ইয়াজিদ ইবনে খালফ আল-আবসি তাদের হাতে বন্দী হন। পরে মুসলিম বারবার নেতা ইবনে মাসাদ তাদের মুক্তিপণ দিয়ে উদ্ধার করেন এবং কৈরবানের গভর্নর জুহায়ের ইবনে কায়েস আল-বালাবির কাছে পাঠিয়ে দেন।  বর্ণিত হয়েছে যে, যুদ্ধে উকবার প্রায় ৩০০ অশ্বারোহী সৈন্য নিহত হয়।

তাকে আলজেরিয়ার সিদি উকবা অঞ্চলে অবস্থিত আল-শুরাফা কবরস্থানে সমাহিত করা হয়, যেখানে ভাইসেরার যুদ্ধের ৩০০ শহিদের কবরও রয়েছে। এ স্থানটি সিদি উকবা মসজিদের সামনে অবস্থিত এবং এটি সেনাপতি উকবা  ইবনে নাফির সমাধি হিসেবেও পরিচিত।

## আরো দেখুন

* উমাইয়া খিলাফত

## তথ্যসূত্র


## গ্রন্থপঞ্জি

* Ibn Abd al-Hakam, *Kitab Futuh Misr wa'l Maghrib wa'l Andalus*. The only substantial English translation of this 9th century work is that of Torrey (who also later edited the critical Arabic edition, Yale University Press, 1932): "The Muhammedan Conquest of Egypt and North Africa in the Years 643-705 A.D., translated from the Original Arabic of Ibn 'Abd-el Hakem'", *Biblical and Semitic Studies* vol. 1 (1901), 279–330.
* Abu Zaid Abd ur-Rahman bin Muhammad ad-Dabbagh (13th century, updated by Abu al-Fadl Abu al-Qasim ibn Naji in the 15th century), *Ma'alim al-Aman fi Ma'arufat Ahl al-Qayrawan*. Critical Arabic edition by Ibrahim Shubbuh, Makataba al-Khananaji, Cairo, 1968.
* A. Benabbès: "" In **', University of Rouen, 2005 ()
* Yves Modéran: "" In **', University of Rouen, 2005 ().
* Marcel Solignac: **, Institut d'Études Orientales de la Faculté des Lettres d'Alger, 1953. (Not just on hydraulics, contains valuable historical research).

বিষয়শ্রেণী:উমাইয়া গভর্নর
বিষয়শ্রেণী:৬৮৩-এ মৃত্যু
বিষয়শ্রেণী:সাহাবা
বিষয়শ্রেণী:উমাইয়া সেনাপতি
বিষয়শ্রেণী:যুদ্ধে নিহত মধ্যযুগীয় আরব
বিষয়শ্রেণী:দ্বিতীয় ফিতনায় সম্পৃক্ত ব্যক্তি
বিষয়শ্রেণী:ইফ্রিকিয়ার উমাইয়া গভর্নর
বিষয়শ্রেণী:আরব-বাইজেন্টাইন যুদ্ধের উমাইয়া ব্যক্তি